
ΑΠΟΦΑΣΕΙ Σ 

Πράξη Διοικητή αριθμ. 2479/27.8.2001 

Τροποποίηση της ΠΔ/ΤΕ 2054/18.3.1992 "Συντελεστής 
φερεγγυότητας των πιστωτικών ιδρυμάτων που έχουν 
την έδρα τους στην Ελλάδα". 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 "Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις" σε συνδυασμό με το άρθρο 12, πα- 
ραγρ.1 του Ν. 2548/97, 

β) το άρθρο 55Α του Καταστατικού της Τράπεζας της 
Ελλάδος, 

γ) τον Α.Ν. 1665/51 "Περί λειτουργίας και ελέγχου τρα¬ 
πεζών" 

δ) το άρθρο 18 του Ν. 2076/92 "Ανάληψη και άσκηση 
δραστηριότητας πιστωτικών ιδρυμάτων και άλλες συνα¬ 
φείς διατάξεις", 

ε) το άρθρο 1 (παράγρ. 1 και 3) του Ν. 1338/83 "Περί 
εφαρμογής του κοινοτικού δικαίου", όπως έχει τροποποι¬ 
ηθεί με το άρθρο 6 του Ν. 1440/84, το άρθρο 65 του Ν. 
1892/90, το άρθρο 2 παραγρ. 2 του Ν. 2077/92 περί κύ¬ 
ρωσης της συνθήκης για την Ευρωπαϊκή Ένωση καθώς 
και το άρθρο 19 του Ν. 2367/95, 

στ) την ΠΔ/ΤΕ 2054/18.3.92 "Συντελεστής φερεγγυότη- 
τας των πιστωτικών ιδρυμάτων που έχουν την έδρα τους 
στην Ελλάδα", όπως ισχύει, 

ζ) την Οδηγία 98/32/ΕΚ του Ευρωπαϊκού Κοινοβουλίου 
και του Συμβουλίου της 22ας Ιουνίου 1998, 

η) την Οδηγία 98/33/ΕΚ του Ευρωπαϊκού Κοινοβουλίου 
και του Συμβουλίου της 22ας Ιουνίου 1998, αποφάσισε: 

Να τροποποιήσει την ΠΔ/ΤΕ 2054/18.3.92, όπως ισχύει, 
ως εξής: 

1. Στο δεύτερο κεφάλαιο μετοντίτλο "Ορισμοί" και στην 
παράγραφο 1: 

- στο τέλος του εδαφίου (ι) προστίθενται τα ακόλουθα: 

"Στην έννοια των «τοπικών αρχών» περιλαμβάνονται επί¬ 
σης οι εκκλησίες και θρησκευτικές κοινότητες που έχουν 
την μορφή νομικών προσώπων δημοσίου δικαίου, στο 
βαθμό που μπορούν να επιβάλλουν φόρους σύμφωνα με 
τη νομοθεσία που τους παρέχει το δικαίωμα αυτό. Ωστό¬ 


σο, στην περίπτωση αυτή οι ειδικές ρυθμίσεις που προ- 
βλέπονται στο έβδομο κεφάλαιο δεν έχουν εφαρμογή. 

- προστίθεται νέο εδάφιο (κ) ως εξής: 

κ. «αναγνωρισμένα χρηματιστήρια»: χρηματιστήρια 
που κατά την κρίση της Τράπεζας της Ελλάδος 

• λειτουργούν κανονικά 

• διέπονται από κανόνες, που θεσπίζονται ή εγκρίνονται 
από τις αρμόδιες αρχές της χώρας του χρηματιστηρίου, 
οι οποίοι ορίζουν τις προϋποθέσεις λειτουργίας του χρη¬ 
ματιστηρίου, τις προϋποθέσεις πρόσβασης στο χρηματι¬ 
στήριο, καθώς και τις προϋποθέσεις που πρέπει να πλη¬ 
ροί μία σύμβαση προτού γίνει αντικείμενο ουσιαστικής 
διαπραγμάτευσης στο χρηματιστήριο 

• διαθέτουν σύστημα συμψηφισμού βάσειτου οποίου οι 
συμβάσεις που απαριθμούνται στο Παράρτημα III υπόκει- 
νται σε υποχρεωτικά καθημερινά όρια καλύμματος που 
παρέχουν επαρκή κατά την κρίση της Τράπεζας της Ελ¬ 
λάδος διασφάλιση". 

2. Το πρώτο εδάφιο της Παραγράφου 3 του πέμπτου κε¬ 
φαλαίου αντικαθίσταται από το ακόλουθο κείμενο: 

«3. Όσον αφορά τα εκτός ισολογισμού στοιχεία που 
αναφέρονται στο Παράρτημα III, το ενδεχόμενο κόστος 
αντικατάστασης των συμβάσεων σε περίπτωση αθέτησης 
υποχρεώσεων εκ μέρους του αντισυμβαλλομένου υπολο¬ 
γίζεται με μία από τις δύο μεθόδους που περιγράφονται 
στο Παράρτημα II». 

3. Το σημείο (5) του εδαφ. β της παραγράφου 1 του 
έκτου κεφαλαίου αντικαθίσταται ως εξής: 

«(5). Στοιχεία του Ενεργητικού που αντιπροσωπεύουν 
απαιτήσεις έναντι των ελληνικών Οργανισμών Τοπικής 
Αυτοδιοίκησης ή είναι εξασφαλισμένα, κατά την κρίση της 
Τράπεζας της Ελλάδος, με τίτλους που έχουν εκδοθεί 
από τους Οργανισμούς αυτούς, ως και απαιτήσεις έναντι 
περιφερειακών κυβερνήσεων ή τοπικών αρχών λοιπών 
κρατών της Ζώνης Α με την επιφύλαξη των διατάξεων του 
εβδόμου κεφαλαίου». 

4. Το σημείο (6) του εδάφ. β της παραγράφου 1 του 
έκτου κεφαλαίου αντικαθίσταται ως εξής: 

«(6). Στοιχεία του Ενεργητικού που αντιπροσωπεύουν 
απαιτήσεις που φέρουν τη ρητή εγγύηση, συμπεριλαμβα¬ 
νομένων των εγγυήσεων υπό μορφή τίτλων, ελληνικών Ορ¬ 
γανισμών Τοπικής Αυτοδιοίκησης και περιφερειακών κυ¬ 
βερνήσεων ή τοπικών αρχών λοιπών κρατών της Ζώνης Α 
με την επιφύλαξη των διατάξεων του εβδόμου κεφαλαίου». 

5. Στο τέλος του εδαφίου γ (1) της παραγράφου 1 του 
έκτου κεφαλαίου προστίθενται τα ακόλουθα: 

"Τίτλοι που εξασφαλίζονται με υποθήκη" (πιοάραρΘ - 
άαοί<θά εθουπίίθε) μπορούν να εξομοιωθούν με τα δάνεια 
που αναφέρονται στο παρόν εδάφιο ή στην παράγραφο 4 
του δεκάτου κεφαλαίου, εφόσον η Τράπεζα της Ελλάδος, 
έχοντας υπόψη το σχετικό νομοθετικό πλαίσιο, θεωρεί ότι 
οι εν λόγω τίτλοι είναι ισοδύναμοι, ως πρός τον πιστωτικό 
κίνδυνο, με τα δάνεια αυτά. Με κάθε επιφύλαξη για το εί¬ 
δος τωντίτλων που είναι δυνατόν να συμπεριληφθούν και 
πληρούντις προϋποθέσεις του παρόντος εδαφίου, οι "τίτ¬ 
λοι που εξασφαλίζονται με υποθήκη" είναι δυνατόν να συ- 
μπεριλάβουν τίτλους κατά την έννοια του Άρθρου 2, πα- 
ραγρ.1, εδάφιο α(ί), (περίπτωση αα) του Ν. 2396/1996. Ει¬ 
δικότερα, θα πρέπει, κατά την κρίση της Τράπεζας της 
Ελλάδος, να πληρούνται οι παρακάτω προϋποθέσεις: 

ί) οι τίτλοι αυτοί εξασφαλίζονται πλήρως και άμεσα από 
ένα σύνολο ενυπόθηκων δανείων με τα ίδια χαρακτηρι¬ 
στικά, με αυτά των δανείων που αναφέρονται στο παρόν 
εδάφιο ή στην παράγραφο 4 του δεκάτου κεφαλαίου και 
τα οποία είναι απολύτως ενήμερα κατά μεταφορά τους 
προς δημιουργία των ως άνω τίτλων (τίτλοι που εξασφα¬ 
λίζονται με υποθήκη). 

ϋ) έχει εγγράφει επί των υπεγγύων περιουσιακών στοι¬ 
χείων και σε αποδεκτό βαθμό υψηλής τάξης υποθήκη είτε 
άμεσα από τους επενδυτές σε "τίτλους που εξασφαλίζο¬ 
νται με υποθήκη" είτε για λογαριασμό τους από κάποιο 
διαχειριστή ή άλλο εξουσιοδοτημένο εκπρόσωπο, κατά 
την ίδια αναλογία που αντιπροσωπεύουν οι τίτλοι που κα¬ 
τέχουν ατομικά οι επενδυτές προς το σύνολο των διαθε¬ 
σίμων τίτλων αυτής της κατηγορίας. 

6. Η παράγραφος 2 του έκτου κεφαλαίου αντικαθίστα¬ 
ται ως εξής: 

«Οι μέθοδοι που περιγράφονται στο Παράρτημα II 
εφαρμόζονται στα εκτός ισολογισμού στοιχεία του Πα¬ 
ραρτήματος III εκτός από: 

- τις συμβάσεις που αποτελούν αντικείμενο διαπραγμά¬ 
τευσης σε αναγνωρισμένα χρηματιστήρια 

- τις συμβάσεις πράξεων συναλλάγματος αρχικής διάρ¬ 
κειας μέχρι δεκατεσσάρων ημερών, εξαιρουμένων των 
συμβάσεων που αφορούν χρυσό» 

7. Στην παράγραφο 3 του έκτου κεφαλαίου προστίθεται 
το εξής κείμενο: 

"Το τμήμα του εγγεγραμμένου κεφαλαίου του Ευρω¬ 
παϊκού Ταμείου Επενδύσεων που δεν έχει ζητηθεί να κα¬ 
ταβληθεί σταθμίζεται με συντελεστή 20 %". 

8. Στην παράγραφο 4 του έκτου κεφαλαίου προστίθεται 
το ακόλουθο εδάφιο: 

«Σταθμίζονται με συντελεστή στάθμισης 50% τα στοι¬ 
χεία εκτός ισολογισμού που αντιπροσωπεύουν εγγυοδο¬ 
σίες ή εγγυήσεις πιστώσεων που έχουν χαρακτήρα υπο¬ 
κατάστατων πιστοδοτήσεων και τα οποία εξασφαλίζονται 
πλήρως κατά την κρίση της Τράπεζας της Ελλάδος με 
υποθήκες που πληρούν τους όρους του εδαφίου γ (1) της 
παραγράφου 1 του έκτου κεφαλαίου, υπό την επιφύλαξη 
ότι ο εγγυητής έχει άμεσο δικαίωμα επί των υπεγγύων». 

9. Η παράγραφος 1 του εβδόμου κεφαλαίου αντικαθί¬ 
σταται ως εξής: 

«Στα Ελληνικά πιστωτικά ιδρύματα εφαρμόζεται μηδε¬ 
νικός συντελεστής στάθμισης για εργασίες τους, είτε 
εντός είτε εκτός ισολογισμού, που αφορούν χορηγήσεις 
προς - ή εγγυημένες από ή εξασφαλισμένες, κατά την κρί¬ 
ση της Τράπεζας της Ελλάδος, με τίτλους που έχουν εκ- 


δοθεί από - τοπικές αρχές ή περιφερειακές κυβερνήσεις 
άλλων κρατών μελών της Κοινότητας, εφόσον τα κράτη 
αυτά εφαρμόζουν το συντελεστή αυτόν για τις εργασίες 
αυτές». 

10. Η παράγραφος 1 του όγδοου κεφαλαίου αντικαθί¬ 
σταται ως εξής: 

«Με την επιφύλαξη των διατάξεων της παραγρ. 1 του 
εβδόμου κεφαλαίου εφαρμόζεται συντελεστής στάθμι- 
σης 20 % στα Στοιχεία του Ενεργητικού που, κατά την κρί¬ 
ση της Τράπεζας της Ελλάδος, είναι εξασφαλισμένα με 
τίτλους που εκδίδονται από περιφερειακές κυβερνήσεις ή 
τοπικές αρχές κρατών της Ζώνης Α, με καταθέσεις σε πι¬ 
στωτικά ιδρύματα κρατών της Ζώνης Α, πλην του παρέ- 
χοντος την πίστωση ιδρύματος, ή με πιστοποιητικά κατα¬ 
θέσεων ή άλλα παρόμοια μέσα που εκδίδονται από αυτά 
τα πιστωτικά ιδρύματα». 

11. Η παράγραφος 4 του δεκάτου κεφαλαίου αντικαθί¬ 
σταται ως εξής: 

α. Έως τις 31 Δεκεμβρίου 2006, επιτρέπεται στα πιστω¬ 
τικά ιδρύματα να εφαρμόζουν συντελεστή στάθμισης κιν¬ 
δύνου 50% στα δάνεια που, κατά την κρίση της Τράπεζας 
της Ελλάδος, εξασφαλίζονται πλήρως και καθ’ ολοκληρία 
με υποθήκες επί γραφείων ή εμπορικών χώρων πολλα¬ 
πλής χρήσης, που βρίσκονται στην Ελλάδα ή στο έδαφος 
άλλων κρατών μελών της Ευρωπαϊκής Ένωσης τα οποία 
επιτρέπουντην εφαρμογή του συντελεστή στάθμισης κιν¬ 
δύνου 50% στα δάνεια της κατηγορίας αυτής, με τους 
ακόλουθους όρους: 

ί) ο συντελεστής στάθμισης κινδύνου 50% εφαρμόζεται 
στο μέρος του δανείου, το οποίο δεν υπερβαίνει το 50% 
της αγοραίας αξίας του ενυπόθηκου ακινήτου. 

Για τους σκοπούς της παρούσας Πράξης ως αγοραία 
αξία γραφείου ή άλλου εμπορικού χώρου πολλαπλής 
χρήσης νοείται η τιμή στην οποία θα μπορούσε να πωλη- 
θείτο ακίνητο, κατάτηνημέρατης εκτίμησης, απόέναπω- 
λητή, που ενεργεί εκούσια σε μη συνδεόμενο με αυτόν 
αγοραστή, θεωρώντας ως δεδομένο ότι το ακίνητο προ- 
σφέρεται δημοσίως προς πώληση, ότι οι συνθήκες που 
επικρατούν στην αγορά επιτρέπουν την κανονική εκποίη¬ 
σή του και ότι, λαμβάνοντας υπόψη το είδος του ακινήτου, 
είναι δυνατόν να μεσολαβήσει μια εύλογης διάρκειας πε¬ 
ρίοδος διαπραγμάτευσης. 

Η αγοραία αξία πρέπει να υπολογίζεται από δύο διαφο¬ 
ρετικούς και ανεξάρτητους (τόσο από τον δανειοδοτού¬ 
μενο όσο και από το πιστωτικό ίδρυμα που διενεργεί τη 
χρηματοδότηση), εκτιμητές, οι οποίοι προβαίνουν σε ανε¬ 
ξάρτητες εκτιμήσεις κατά την σύναψη του δανείου. 

Εάν το ενυπόθηκο γραφείο ή εμπορικός χώρος πολλα¬ 
πλής χρήσης ευρίσκεται σε περιοχή για την οποία υφί- 
στανται Πίνακες Αντικειμενικής Αξίας Ακινήτων του 
Υπουργείου Οικονομικών, ως μία των δύο εκτιμήσεων της 
αγοραίας αξίας του ακινήτου, υποχρεωτικά θα λαμβάνε- 
ται η αξία που προκύπτει με βάση το σύστημα αντικειμενι¬ 
κού προσδιορισμού αξίας ακινήτων που έχει θεσπίσει το 
Υπουργείο Οικονομικών. 

Η χαμηλότερη μεταξύ των δύο εκτιμήσεων χρησιμοποι¬ 
είται για τον προσδιορισμό του μέρους του δανείου επί 
του οποίου θα εφαρμοσθεί ο συντελεστής στάθμισης κιν¬ 
δύνου 50%. 

Η αξία του ακινήτου επανεκτιμάταιτουλάχιστον ανά δω¬ 
δεκάμηνο ή προκειμένου ειδικά περί δανείων που δεν 
υπερβαίνουν το ισότιμο του ενός εκατομμυρίου ευρώ και 
το 5% των ιδίων κεφαλαίων του πιστωτικού ιδρύματος, 

ανά τριετία. Στις περιπτώσεις ακινήτων σε περιοχές που 
καλύπτονται από το σύστημα αντικειμενικού προσδιορι¬ 
σμού της αξίας ακινήτων δεν απαιτείται επανεκτίμηση και 
από άλλο φορέα, ενώ στις λοιπές περιπτώσεις η επανε¬ 
κτίμηση μπορεί να διενεργείται από ένα μόνον ανεξάρτη¬ 
το εκτιμητή. 

ϋ) στο μέρος του δανείου που υπερβαίνει το όριο που 
καθορίζεται στο σημείο (ί) εφαρμόζεται συντελεστής 
στάθμισης κινδύνου 100% 

ίϋ) το ακίνητο πρέπει να χρησιμοποιείται ή να προσφέ- 
ρεται προς εκμίσθωση από τον ιδιοκτήτη. 

β. Για τα δάνεια που έχουν χορηγηθεί πριν από την δη¬ 
μοσίευση της παρούσας Πράξης και για τα οποία ήδη 
εφαρμόζεται συντελεστής στάθμισης κινδύνου 50 %, θα 
πρέπει να εφαρμοσθούν άμεσα οι όροι (ί),(ϋ) και (ίϋ) με 
εξαίρεση τα όσα προβλέπονται για την ως άνω διαδικασία 
εκτίμησης της αγοραίας αξίας των γραφείων ή εμπορικών 
χώρων πολλαπλής χρήσης, η εφαρμογή της οποίας θα 
πρέπει να έχει ολοκληρωθείτο αργότερο εντός έτους από 
τη δημοσίευση της παρούσας Πράξης. 

γ. Για τα δάνεια που θα έχουν χορηγηθεί πριν από την 
31 Δεκεμβρίου 2006, ο συντελεστής στάθμισης κινδύνου 
50% εξακολουθεί να ισχύει μέχρι τη λήξη τους, εάν το πι¬ 
στωτικό ίδρυμα υποχρεούται να τηρήσει τους συμβατι¬ 
κούς όρους. 

12. Η παράγραφος 5 του δεκάτου κεφαλαίου αντικαθί¬ 
σταται ως εξής: 

Εφαρμόζεται συντελεστής στάθμισης κινδύνου 50% 
στις χρηματοδοτικές μισθώσεις ακινήτων που θα έχουν 
συναφθείπριν από την 31 Δεκεμβρίου 2006 και αφορούν 
ακίνητα επαγγελματικής χρήσης τα οποία ευρίσκονται 
στην χώρα της έδρας και διέπονται από νομοθετικές δια¬ 
τάξεις δυνάμει των οποίων ο εκμισθωτής παρακρατεί την 
πλήρη κυριότητα του μισθίου, μέχρις ότου ο μισθωτής 
ασκήσει το δικαίωμα αγοράς. 

13. Το Παράρτημα II, όπως αυτό διαμορφώθηκε με την 
ΠΔ/ΤΕ 2409/27.3.1997, τροποποιείται ως εξής: 

α. Ο τίτλος του Παραρτήματος II αντικαθίσταται ως 
εξής: 

«ΠΑΡΑΡΤΗΜΑ II 

ΑΝΤΙΜΕΤΩΠΙΣΗ ΤΩΝ ΕΚΤΟΣ ΙΣΟΛΟΓΙΣΜΟΥ ΣΤΟΙΧΕΙΩΝ» 

β. Το σημείο 1 αντικαθίσταται ως εξής: 

«1. ΠΕΔΙΟ ΕΦΑΡΜΟΓΗΣ ΚΑΙ ΕΠΙΛΟΓΗ ΤΗΣ ΜΕΘΟΔΟΥ. 

Τα πιστωτικά ιδρύματα μπορούν με την σύμφωνη γνώ¬ 
μη της Τράπεζας της Ελλάδος να επιλέξουν μία από τις 
μεθόδους που περιγράφονται κατωτέρω, για τον υπολο¬ 
γισμό των κινδύνων που σχετίζονται με τις συμβάσεις που 
απαριθμούνται στα σημεία 1 και 2 του Παραρτήματος III. 

Τα πιστωτικά ιδρύματα που πρέπει να τηρούν την υπο¬ 
χρέωση της παραγράφου 8 εδάφιο α της ΠΔ/ΤΕ 2397/ 
7.11.1996 και δεν εξαιρούνται από την υποχρέωση αυτή 
σύμφωνα με την παράγραφο 7 της ίδιας ΠΔ/ΤΕ, πρέπει να 
χρησιμοποιούν μόνοντη "Μέθοδο 1", όπως αυτή περιγρά- 
φεται κατωτέρω». 

Γιατον υπολογισμό του πιστωτικού κινδύνου που σχετί¬ 
ζεται με τις συμβάσεις που απαριθμούνται στο Παράρτη¬ 
μα III, σημείο 3, όλα τα πιστωτικά ιδρύματα πρέπει να χρη¬ 
σιμοποιούν τη "Μέθοδο 1" που περιγράφεται κατωτέρω." 

γ. Στο σημείο 2 με τον τίτλο "Μέθοδοι" και στο στάδιο β 
της "Μεθόδου 1" ο Πίνακας 1 αντικαθίσταται από τον ακό¬ 
λουθο πίνακα: 


«ΠΙΝΑΚΑΣ 1» ( α ) (β) 


Εναπομένουσα 

διάρκεια 

(ή 

Συμβάσεις 

Επιτοκίου 

Συμβάσεις 

τιμών 

συναλλάγματος 
και χρυσού 

Συμβάσεις 

που 

αφορούν 

μετοχές 

Συμβάσεις 

που 

αφορούν 
πολύτιμα 
μέταλλα 
εκτός από 
χρυσό 

Συμβάσεις 

που 

αφορούν 
εμπορεύματα 
εκτός από 
πολύτιμα 
μέταλλα 

Ένα Έτος 
ή μικρότερη 

0% 

1% 

6% 

7% 

10% 

Πάνω από 
ένα έτος και 
έως πέντε έτη 

0,5% 

5% 

8% 

7% 

12% 

Πάνω από 
Πέντε έτη 

1,5% 

7,5% 

10% 

8% 

15% 


( α ) Οι συμβάσεις που δεν εμπίπτουν σε μία από τις πέντε 
κατηγορίες του πίνακα 1 θα αντιμετωπίζονται ως συμβά¬ 
σεις που αφορούν εμπορεύματα εκτός πολυτίμων μετάλ¬ 
λων. 

(β) Για τις συμβάσεις με πολλαπλές ανταλλαγές κεφα¬ 
λαίου το ποσοστό θα πολλαπλασιάζεται με τον αριθμό 
των πληρωμών που απομένουν να πραγματοποιηθούν 
σύμφωνα με τη σύμβαση. 

(Υ) Γ ια τις συμβάσεις που έχουν διαμορφωθεί έτσι ώστε 
να διακανονίζονται ανοίγματα σε συγκεκριμένες ημερο¬ 
μηνίες και στις οποίες οι όροι επανακαθορίζονται έτσι 
ώστε η αγοραία τιμή της σύμβασης να είναι μηδέν στις εν 
λόγω ημερομηνίες, η εναπομένουσα διάρκεια θα είναι ίση 
με τον χρόνο που απομένει μέχρι τον επόμενο επανακα¬ 
θορισμό. Στην περίπτωση των συμβάσεων επιτοκίου που 
πληρούν τα κριτήρια αυτά και έχουν εναπομένουσα διάρ¬ 
κεια πάνω από ένα έτος, το ποσοστό δεν μπορεί να είναι 
χαμηλότερο από 0,5 % 

δ. Στο Πίνακα 2 του σταδίου α) της "Μεθόδου 2" (Μέθο¬ 
δος του Αρχικού Ανοίγματος) ο τίτλος της τρίτης στήλης 
αντικαθίσταται από τον ακόλουθο: 

«Συμβάσεις που αφορούν τιμές συναλλάγματος και 
χρυσό» 

ε. Στο τέλος του σημείου 2 ("Μέθοδοι") εισάγεται η ακό¬ 
λουθη παράγραφος: 

"Κατά την εφαρμογή των δύο μεθόδων 1 και 2, πρέπει να 
εξασφαλίζεται κατά την κρίση της Τράπεζας της Ελλάδος 
ότι το πλασματικό ονομαστικό ποσό του οποίου γίνεται 
χρήση αποτελεί κατάλληλο μέσο εκτίμησης του κινδύνου 
που ενυπάρχει στη σύμβαση. Όταν π.χ. η σύμβαση προ¬ 
βλέπει πολλαπλές ταμειακές ροές, το πλασματικό ονομα¬ 
στικό ποσό πρέπει να αναπροσαρμόζεται κατάλληλα 
ώστε να αντανακλά τις επιπτώσεις των πολλαπλών αυτών 
ροών επί των κινδύνων που ενυπάρχουν στην σύμβαση." 

στ. Στο σημείο 3 (Συμβατικός Συμψηφισμός), στο εδάφιο 
γ) ϋ με τον τίτλο "Άλλες συμφωνίες Συμψηφισμού" αντικα¬ 
θίστανται τα όσα αφορούν στην πρώτη μέθοδο ως εξής: 

"Για την εφαρμογή της "Μεθόδου 1": 

- κατά το στάδιο (α), το τρέχον κόστος αντικατάστασης 
για τις συμβάσεις που περιλαμβάνονται σε μία συμφωνία 
συμψηφισμού μπορεί να υπολογισθεί λαμβάνοντας υπό¬ 
ψη το υποθετικό καθαρό κόστος αντικατάστασης που 
προκύπτει από την συμφωνία. Όταν από τον συμψηφισμό 
προκύπτει καθαρή υποχρέωση για το πιστωτικό ίδρυμα 
που υπολογίζει το καθαρό κόστος αντικατάστασης, το 
τρέχον κόστος αντικατάστασης υπολογίζεται ως ΜΗΔΕΝ. 

- κατά το στάδιο (β) το ποσό που αφορά τα ενδεχόμενα 
μελλοντικά πιστωτικά ανοίγματα για όλες τις συμβάσεις 

που περιλαμβάνονται σε μια συμφωνία συμψηφισμού, 
μπορεί να μειωθεί σύμφωνα με την ακόλουθη εξίσωση: 

ΕΠΑ μειωμένο = 0,4 * ΕΠΑ ακαθ. + 0,6 * ΔΚΑ * ΕΠΑ ακαθ. 

όπου: 

- ΕΠΑ μειωμένο = το μειωμένο ποσό που αφορά το ενδε¬ 
χόμενο μελλοντικό πιστωτικό άνοιγμα για όλες τις συμβά¬ 
σεις με έναν συγκεκριμένο αντισυμβαλλόμενο που περι¬ 
λαμβάνονται σε μια νομικά έγκυρη διμερή συμφωνία συμ¬ 
ψηφισμού 

- ΕΠΑ ακαθ. = το άθροισμα των ενδεχόμενων μελλοντι¬ 
κών πιστωτικών ανοιγμάτων για όλες τις συμβάσεις με 
έναν συγκεκριμένο αντισυμβαλλόμενο που περιλαμβάνο¬ 
νται σε μία νομικά έγκυρη συμφωνία συμψηφισμού, τα 
οποία υπολογίζονται αν πολλαπλασιαστούν τα πλασματι¬ 
κά ονομαστικά ποσά με τα ποσοστά του Πίνακα 1 

- ΔΚΑ = Δείκτης καθαρού προς ακαθάριστο (πθΙ Ιο 
9Γ053 Γ3ίίο): 

το πηλίκο του καθαρού κόστους αντικατάστασης για 
όλες τις συμβάσεις που περιλαμβάνονται σε μια νομικά 
έγκυρη συμφωνία συμψηφισμού με έναν συγκεκριμένο 
αντισυμβαλλόμενο (αριθμητής) προς το ακαθάριστο κό¬ 
στος αντικατάστασης για όλες τις συμβάσεις που περι¬ 
λαμβάνονται σε μια νομικά έγκυρη διμερή συμφωνία συμ¬ 
ψηφισμού με τον ίδιο αντισυμβαλλόμενο (παρονομα¬ 
στής) 

Για τον υπολογισμό των ενδεχομένων μελλοντικών πι¬ 
στωτικών ανοιγμάτων σύμφωνα με τον παραπάνω τύπο, 
οι πλήρως αντιστοιχιζόμενες μεταξύ τους συμβάσεις που 
περιλαμβάνονται στη συμφωνία συμψηφισμού μπορούν 
να λαμβάνονται υπόψη ως μία σύμβαση με πλασματικό 
ονομαστικό ποσό ισοδύναμο προς τις καθαρές εισροές. 
Πλήρως αντιστοιχιζόμενες μεταξύ τους συμβάσεις θεω¬ 
ρούνται τα συμβόλαια προθεσμιακών πράξεων συναλ¬ 
λάγματος (ΐοπ/νειί'ά ίοΓθίςπ θχο!ί3Π9θ οοηΐΓθοίε), ή παρεμ¬ 
φερείς συμβάσεις στις οποίες το ονομαστικό ποσό είναι 
ισοδύναμο με τις ταμειακές ροές, αν οι ταμειακές ροές 
λήγουν την ίδια τοκοφόρο ημερομηνία και πλήρως ή εν 
μέρει αφορούν στο ίδιο νόμισμα." 

ζ. Στο εδάφιο (γ) ϋ του σημείου 3 αντικαθίστανται τα όσα 
αφορούν στην περιγραφή της διαδικασίας εφαρμογής 
του σταδίου (α) της δεύτερης μεθόδου ως εξής: 

"Σύμφωνα με τη δεύτερη μέθοδο ισχύουντα εξής: 

Κατά το στάδιο (α) 

- οι πλήρως αντιστοιχιζόμενες μεταξύ τους συμβάσεις 
που περιλαμβάνονται στην συμφωνία συμψηφισμού μπο¬ 
ρούν να λαμβάνονται υπόψη ως μία σύμβαση με πλασμα¬ 
τικό ονομαστικό ποσό ισοδύναμο προς τις καθαρές εισ¬ 
ροές. Τα πλασματικά ονομαστικά ποσά πολλαπλασιάζο- 
νται με τα ποσοστά του Πίνακα 2. 

- προκειμένου περί οποιονδήποτε άλλων συμβάσεων 
συμπεριλαμβανομένων σε διμερή συμφωνία συμψηφι¬ 
σμού, στα ακαθάριστα ονομαστικά / πλασματικά ποσά 
των συμβάσεων έχουν εφαρμογή τα μειωμένα ποσοστά 
του πιο κάτω Πίνακα 3" 

14. Το Παράρτημα III της ΠΔ/ΤΕ 2054/18.3.1992, όπως 
ισχύει, αντικαθίσταται ως εξής: 


«ΠΑΡΑΡΤΗΜΑ III 

ΕΙΔΗ ΣΤΟΙΧΕΙΩΝ ΕΚΤΟΣ ΙΣΟΛΟΓΙΣΜΟΥ 

1. Συμβάσεις Επιτοκίου 

α) Πράξεις ανταλλαγής επιτοκίων στο ίδιο νόμισμα (είη- 
ς)ΐ6 - ουιΤΘηογ ίηίθΓθεΙ Γ3ί6 ενναρε) 
β) Πράξεις ανταλλαγής κυμαινομένων επιτοκίων διαφο¬ 
ρετικής βάσης (άαείε εννβρε) 
γ) Προθεσμιακές συμφωνίες επιτοκίου (ΐοη/ναΐ'ά - γθΙθ 
αρΓθΘΓΠθηΙε) 

δ) Προθεσμιακές συμβάσεις επιτοκίων (ίηίθΓθεΙ - Γ3ί6 
ίυίυΓθε) 

ε) Αγορασθέντα δικαιώματα προαιρέσεως επιτοκίου 
(ίηίθΓθεί - Γ3ίΘ ορίίοηε ρυΓοάθεθά) 
στ) Λοιπές Συμβάσεις Επιτοκίου 

2. Συμβάσεις Συναλλάγματος και Συμβάσεις Χρυσού, 
α) Πράξεις ανταλλαγής επιτοκίων σε διαφορετικά νομί¬ 
σματα (ΟΓοεε - ουιτθηογ ίηίθΓθεΙ Γ3ίθ ενναρε) 

β) Προθεσμιακές πράξεις συναλλάγματος (ίοη/ν3ΐτΙ ίοΓ- 
θίρπ - Θχοάαπρθ οσπΐΓ3θΙε) περιλαμβανομένου και του 
προθεσμιακού σκέλους πράξεων ανταλλαγής νομισμά¬ 
των. 

γ) Προθεσμιακές συμβάσεις συναλλάγματος (ουιτθηογ 
ίυίυΓθε) 

δ) Αγορασθέντα δικαιώματα προαιρέσεως συναλλάγ¬ 
ματος (ουΓΓθηογ ορίίοηε ρυΓοίιαεθά) 
ε) Άλλες συμβάσεις παρεμφερούς φύσεως. 
στ) Συμβάσεις χρυσού παρεμφερείς με εκείνες των 
στοιχείων α) έως ε) 

3. Συμβάσεις παρεμφερούς φύσεως με εκείνες του ση¬ 
μείου 1 στοιχεία α) έως ε) και σημείου 2 στοιχεία α) έως δ) 
επί άλλων στοιχείων αναφοράς ή επί δεικτών, που αφο¬ 
ρούν: 

α) Μετοχές 

β) Πολύτιμα μέταλλα εκτός από χρυσό 
γ) Εμπορεύματα άλλα εκτός από πολύτιμα μέταλλα 
δ) Άλλες συμβάσεις παρεμφερούς φύσεως ” 

15. Με την επιφύλαξη της παραγράφου 11 ανωτέρω, οι 
κεφαλαιακές απαιτήσεις έναντι του πιστωτικού κινδύνου 
προσδιορίζονται από τη δημοσίευση της παρούσας και 
εφεξής σύμφωνα με την ΠΔ/ΤΕ 2054/18.3.1992, όπως αυ¬ 
τή τροποποιείται με τις διατάξεις της παρούσας Πράξης. 

16. Με Πράξη Διοικητή της Τράπεζας της Ελλάδος μπο¬ 
ρεί να κωδικοποιείται η ΠΔ/ΤΕ 2054/18.3.1992, όπως εκά- 
στοτε ισχύει. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


«Εγκρίνουμε την παρούσα Πράξη Διοικητή καθώς και τη 
δημοσίευσή της στην Εφημερίδα της Κυβερνήσεως». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Γ. ΠΑΠΑΝΤΩΝΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





